**3. NAPIREND**

**E l ő t e r j e s z t é s**

**Salföld Község Önkormányzata Képviselő-testületének**

**2022. november 28-án tartandó nyilvános ülésére**

**Tárgy: nem közművel összegyűjtött szennyvíz kezelésére vonatkozó közszolgáltatási szerződés módosítása, a feladat ellátását szabályozó önkormányzati rendelet módosítása**

**Előterjesztő**: Fábián Gusztáv polgármester

**Előkészítette:** Kiss Tibor műszaki ügyintéző

Jogszabállyal nem ellentétes

Előterjesztő dr. Szabó Tímea címzetes főjegyző

**Tisztelt Képviselő-testület!**

A vízgazdálkodásról szóló 1995. évi LVII. törvény (a továbbiakban: Vtv.) 44/B. §-a alapján az ingatlan tulajdonosa, vagyonkezelője vagy egyéb jogcímen használója (a továbbiakban együtt: ingatlantulajdonos) köteles az ingatlanán keletkező, közüzemi csatornahálózatba vagy a helyben való, engedélyezett módon történő tisztítás után befogadóba nem vezetett háztartási szennyvizet a vizek hasznosítását, védelmét és kártételeinek elhárítását szolgáló tevékenységekre és létesítményekre vonatkozó általános szabályokról szóló kormányrendeletben meghatározott módon gyűjteni, továbbá az annak begyűjtésére feljogosított közszolgáltatónak átadni.

A települési önkormányzat ezzel kapcsolatos kötelezettségét a Vtv. 44/C. § határozza meg, mely kötelezettségnek való megfelelés érdekében került sor a korábbiakban szolgáltató kiválasztására, szerződéskötésre, illetve e vonatkozásban rendelet módosítására, mely 2022. január 1. napjával lépett hatályba.

Salföld Község Önkormányzata felé a nem közművel összegyűjtött háztartási szennyvíz összegyűjtésére, elszállítására, ártalommentes elhelyezésére megbízott Közszolgáltató kérelemmel élt, mivel a DRV Zrt. 2023. január 1. napjával módosítja az ártalmatlanításra vonatkozó díjat, 1.661 Ft/m3 díjról 3.590 Ft/m3 díjra. Ehhez tartozó díjtétel még a vízterhelési díj 46 Ft/m3, így az ürítési díj összege 3.636 Ft/m3. Ennek okán kéri a szerződés ill. az alkalmazandó díjakról szóló rendelet módosítását.

Fenti változás a kéttényezős díjból az ürítési díjat érinti. Ennek okán, amennyiben a Képviselő-testület a kérelem teljesítését támogatja, szükséges a fent nevezett szerződés 5.4.2. pontjának módosítása a 2023. január 1. napjától hatályos díjtétellel korrigálva. („5.4.2. ürítési díj: 3.636 Ft/m3”), valamint a nem közművel összegyűjtött háztartási szennyvíz kezeléséről szóló önkormányzati rendelet módosítása is az alábbiak szerint.

A környezet védelmének általános szabályairól szóló 1995. évi LIII. törvény 48. § (3) bekezdése alapján a tervezet megküldésre került véleményezésre a környezetvédelmi igazgatási szervnek, aki nem emelt kifogást a módosítással kapcsolatban.

**Salföld Község Önkormányzata Képviselő-testületének .../.... (...) önkormányzati rendelete**

**a nem közművel összegyűjtött háztartási szennyvíz kezeléséről szóló 15/2014. (XI. 10.) önkormányzati rendelete módosításáról**

Salföld Község Önkormányzata Képviselő-testülete a vízgazdálkodásról szóló 1995. évi LVII. törvény 45. § (6) bekezdésében kapott felhatalmazás alapján a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 11. pontjában meghatározott feladatkörében eljárva a környezet védelmének általános szabályairól szóló 1995. évi LIII. törvény 48. § (3) bekezdésében biztosított véleményezési jogkörében eljáró Veszprém Megyei Kormányhivatal Környezetvédelmi és Természetvédelmi Főosztály véleményének kikérésével a következőket rendeli el:

**1. §**

A nem közművel összegyűjtött háztartási szennyvíz kezeléséről szóló 15/2014. (XI. 10.)önkormányzati rendelet 5. § (1) bekezdés b) pontja helyébe a következő rendelkezés lép:

*( A nem közművel összegyűjtött háztartási szennyvíz kezelésével, ártalmatlanításával kapcsolatos közszolgáltatási díj:)*

„*b)* ürítési díj: 3636 Ft/m3”

**2. §**

Ez a rendelet 2023. január 1. napján lép hatályba.

Fábián Gusztáv dr. Szabó Tímea

polgármester címzetes főjegyző

A kihirdetés napja: 2022.

dr. Szabó Tímea

címzetes főjegyző

**INDOKOLÁS**

A nem közművel összegyűjtött háztartási szennyvíz kezelésével kapcsolatban az Önkormányzatnak rendelet alkotási kötelezettsége van.

A feladat ellátására vonatkozó, módosítani kért ürítési díj eltér a jelenleg hatályos díjtól, így a díjat megállapító rendelet módosítása szükséges.

# Részletes indokolás:

# Az 1. § rendelkezik a közszolgáltatási díj, ürítési díj része mértékéről.

A 2. § a rendelet módosítás hatálybalépésének időpontját határozza meg.

**Előzetes hatásvizsgálat**

**a jogalkotásról szóló 2010. évi CXXX. törvény 17. § (1) bekezdése alapján**

A jogalkotásról szóló 2010. évi CXXX. törvény 17. §-a szerint a jogszabály előkészítője - a jogszabály feltételezett hatásaihoz igazodó részletességű - előzetes hatásvizsgálat elvégzésével felméri a szabályozás várható következményeit. Az előzetes hatásvizsgálat eredményéről önkormányzati rendelet esetén a helyi önkormányzat képviselő-testületét tájékoztatni kell.

A hatásvizsgálat során vizsgálni kell

*a)* a tervezett jogszabály valamennyi jelentősnek ítélt hatását, különösen

*aa)* társadalmi, gazdasági, költségvetési hatásait,

*ab)* környezeti és egészségi következményeit,

*ac)* adminisztratív terheket befolyásoló hatásait, valamint

*b)* a jogszabály megalkotásának szükségességét, a jogalkotás elmaradásának várható következményeit, és

*c)* a jogszabály alkalmazásához szükséges személyi, szervezeti, tárgyi és pénzügyi feltételeket.

A rendelet-tervezet megjelölése és címe: Salföld Község Önkormányzata Képviselő-testületének …/2022. (..….) önkormányzati rendelete a nem közművel összegyűjtött háztartási szennyvíz kezeléséről szóló 15/2014. (XI. 10.)önkormányzati rendelete módosításáról

Társadalmi-gazdasági hatása: A nem közművel összegyűjtött háztartási szennyvíz elszállításának, kezelésének ingatlantulajdonos által fizetendő díja köbméterenként ürítési díja emelkedik.

Költségvetési hatása: Nincs

Környezeti, egészségi következményei: Nincs.

Adminisztratív terheket befolyásoló hatása: a közszolgáltató számára van

Egyéb hatása: Nincs

A rendelet megalkotásának szükségessége: A szolgáltató ajánlatában szereplő díjváltozás átvezetése.

A rendelet alkalmazásához szükséges feltételek: - személyi: nincs

- tárgyi: nincs

- pénzügyi: nincs

***Határozati javaslat:***

**SALFÖLD KÖZSÉG ÖNKORMÁNYZATA KÉPVISELŐ-TESTÜLETÉNEK**

**…/2022. (...) HATÁROZATA**

***A nem közművel összegyűjtött szennyvíz kezelésére vonatkozó közszolgáltatási szerződés módosításáról***

Salföld Község Önkormányzata Képviselő-testülete a nem közművel összegyűjtött háztartási szennyvíz begyűjtésére megbízott Szabadi Péter egyéni vállalkozó (8283 Káptalantóti, Dózsa Gy. u. 4.) által benyújtott kérelmet elfogadja, és elhatározza, hogy a közszolgáltatást végző vállalkozóval kötött szerződés ürítési díjra vonatkozó pontját a kérelmezett 3.636 Ft/m3 szerint módosítja.

Felhatalmazza a Polgármestert a szerződés módosítás aláírására.

**Felelős**: Fábián Gusztáv, polgármester

**Határidő**: 2022. december 31.